title: জার্মান সাহিত্য
text: জার্মান সাহিত্য বিশেষ করিয়া কবিতা খাংতা ১৯১০-১৪র হাদিৎ আধুনিকতা অর্জন করল। ইংল্যান্ডে যেবাকা ইমেজিজমর আন্দোলন চলের ঔবাকা ফ্রান্সে এক্সপ্রেসনিজমর গৌরচন্দ্র্রিকা অকরেছি। ১৯২০ এ জার্মানিৎ এক্সপ্রেশনিজম, দাদাইজম, সুরবিয়জমর আন্দোলন চলের ঔবাকা ইংল্যান্ডের প্রধান কবিগ ইলিয়ট।
  
  বার্নাড-শর সুপারম্যানর পাগল বাপকগ বুলিয়া খালকর তারা নীৎসে জার্মান সাহিত্যের প্রধান পুরুষগ। নীৎসে আছিলতাই মিউনিখ স্কুলর রকত নেই নুংশি মধুর কবিতার বিরুদ্ধ বাদীগ। আধুনিক কবিতারা বিপ্লব, যহানরে এক্সপ্রেশনিজম বুলিয়া হারপাছি ঔহান অকরেছিতা নীৎসেরাংত।
  
  স্তেফান গেয়র্গেই কবিতারে তুলনা করলতা হপন আহানর লগে। ফর্মর ত্র“টিহীনত বার এলিগেন্স তার প্রধান গুনহান।হফস মান্টাল আধুনিক কবিগ নাগই। তা আধুনিকগ অনা নাকরল । কনাকে ট্রান্সরমাইকরেছে কবিতা কতহান এবাকাউ শ্রেষ্ঠ জামান কবিতার নিদর্শন অয়া আছে।
  রিলকে রেল ডিগল প্রবন্ধ ইকরানি থকর তার ডুইনো এলেগিয়েস কবিকর্মর শ্রেষ্ঠ নিদর্শন।রিলকে সমসাময়িক হাবি কবিরাংত উচয়া স্তম্ভগ অয়া আছিল অডেন,সিডনি কিজ, এলান লুইস, এডিথ সিট ওয়েলর সাদে কবিরাং রিলকের প্রভাব পড়েছে স্টিফেন স্পেল্ডারর সাদে অনুবাদক কবি প্রভাবিত অছি তারেল। জার্মানির বাহিরেউ তার প্রভাবর তুলনা নেই।
  
  বেরতেলৎ ব্রেশটচল্লিশহানর গজে ইকরেছে নাটক বার অপেরা ঔতাই তার কবিখ্যাতিহান খানি মাম করেদেছে তার এপিক থিয়েটার তত্ব বার নাটকে বিযুক্তিবাদর প্রয়োগ নাট্যজগতে তার মৌলিক অবদানহান বুলিয়া স্বীকৃত অছে।